CELEX: 62011CN0170
Language: hu
Date: 2011-04-07 00:00:00
Title: C-170/11. sz. ügy: A Hoge Raad der Nederlanden (Hollandia) által 2011. április 7-én benyújtott előzetes döntéshozatal iránti kérelem — Maurice Robert Josse Marie Ghislain Lippens és társai kontra Hendrikus Cornelis Kortekaas és társai, egyéb fél: Ageas N.V., korábban Fortis N.V.

18.6.2011   
            
            
               HU
            
            
               Az Európai Unió Hivatalos Lapja
            
            
               C 179/12
            
         A Hoge Raad der Nederlanden (Hollandia) által 2011. április 7-én benyújtott előzetes döntéshozatal iránti kérelem — Maurice Robert Josse Marie Ghislain Lippens és társai kontra Hendrikus Cornelis Kortekaas és társai, egyéb fél: Ageas N.V., korábban Fortis N.V.
   (C-170/11. sz. ügy)
   2011/C 179/22
   Az eljárás nyelve: holland
   
      A kérdést előterjesztő bíróság
   
   Hoge Raad der Nederlanden
   
      Az alapeljárás felei
   
   
      Felülvizsgálati kérelmet előterjesztő felek: Maurice Robert Josse Marie Ghislain Lippens, Gilbert Georges Henri Mittler, Jean Paul Francois Caroline Votron
   
      Ellenérdekű felek a felülvizsgálati eljárásban: Hendrikus Cornelis Kortekaas, Kortekaas Entertainment Marketing B.V., Kortekaas Pensioen B.V., Dirk Robbard De Kat, Johannes Hendrikus Visch, Euphemia Joanna Bökkerink, Laminco GLD N-A
   
      Egyéb fél: Ageas N.V., korábban Fortis N.V.
   
      Az előzetes döntéshozatalra előterjesztett kérdés
   
   Úgy kell-e értelmezni az 1206/2001 rendeletet (1), különösen e rendelet 1. cikkének (1) bekezdését, hogy a másik tagállamban lakóhellyel rendelkező tanút kihallgatni kívánó bíróságnak a bizonyításfelvétel e formájához minden esetben alkalmaznia kell az 1206/2001 rendelet által szabályozott eljárásokat, vagy lehetősége van arra, hogy a saját nemzeti perjogában szabályozott eljárást — például a tanú e bíróság elé idézését — alkalmazza?
   
      (1)  A polgári és kereskedelmi ügyekben a bizonyításfelvétel tekintetében történő, a tagállamok bíróságai közötti együttműködésről szóló, 2001. május 28-i 1206/2001/EK tanácsi rendelet (HL L 174., 1. o.; magyar nyelvű különkiadás: 19. fejezet, 4. kötet, 121. o.)